ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
এক উল্লেখযোগ্য মাইলফলক হিসেবে ভারতে সুস্থতার হার ৯৬ শতাংশ ছাড়িয়েছে, যা বিশ্বের অন্যতম সর্বোচ্চ
সুস্পষ্টভাবে করোনায় আক্রান্তের সংখ্যা আরও কমে ২.৫৭ লক্ষ
মোট সুস্থতার সংখ্যা সুস্পষ্টভাবে আক্রান্তের সংখ্যার তুলনায় ৯৬ লক্ষের বেশি
ব্রিটেনে নতুন প্রজাতির ভাইরাসে আক্রান্তের সংখ্যা ২৫
নয়াদিল্লী, ৩১ ডিসেম্বর, ২০২০
কোভিডের বিরুদ্ধে লড়াইয়ে ভারত আরও একটি উল্লেখযোগ্য মাইলফলক অর্জন করেছে।
জাতীয় স্তরে সুস্থতার হার আজ আরও বেড়ে হয়েছে ৯৬.০৪ শতাংশ, যা বিশ্বের অন্যতম সর্বোচ্চ। প্রত্যাশার তুলনায় অধিক সংখ্যায় সুস্থতার ফলে আরোগ্য লাভের হারও বেড়েছে।
দেশে মোট সুস্থতার সংখ্যা ৯৮ লক্ষ ৬০ হাজার ২৮০, যা বিশ্বের মধ্যে সর্বাধিক। সুস্পষ্টভাবে করোনায় আক্রান্তের সংখ্যা এবং সুস্থতার সংখ্যার মধ্যে ফারাক ধারাবাহিকভাবে বৃদ্ধি পাওয়ায় এই সংখ্যা বেড়ে হয়েছে ৯৬ লক্ষ ২ হাজার ৬২৪।
আরও একটি তাৎপর্যপূর্ণ সাফল্য হিসেবে সুস্পষ্টভাবে করোনায় আক্রান্তের সংখ্যা কমে হয়েছে ২ লক্ষ ৫৭ হাজার। দেশে মোট আক্রান্তের সংখ্যা ২ লক্ষ ৫৯ হাজার ৬৫৬ যা মোট আক্রান্তের কেবল ২.৫১ শতাংশ।
দৈনিক ভিত্তিতে অধিক সংখ্যায় কোভিড আক্রান্ত রোগীর সংখ্যা লাগাতার বাড়তে থাকায় এবং মৃত্যুহার ক্রমশ কমতে থাকায় সুস্পষ্টভাবে করোনায় আক্রান্তের সংখ্যা ক্রমশ কমছে। দেশে গত ২৪ ঘন্টায় ২১ হাজার ৮২২ জন নতুন করে করোনায় আক্রান্ত হয়েছেন। অন্যদিকে একই সময়ে সুস্থ হয়েছেন ২৬ হাজার ১৩৯ জন। এরফলে সুস্পষ্টভাবে করোনায় আক্রান্তের মোট সংখ্যা থেকে আরও ৪ হাজার ৬১৬টি ঘটনা হ্রাস পেয়েছে।
দেশে গত ২৪ ঘন্টায় আরোগ্য লাভকারীদের ৭৭.৯৯ শতাংশই ১০টি রাজ্য/কেন্দ্রশাসিত অঞ্চল থেকে। কেরালা থেকে একদিনেই সর্বাধিক ৫৭০৭ জন সুস্থ হয়েছেন। মহারাষ্ট্রে আরোগ্য লাভ করেছেন ৪ হাজার ৯১৩ জন। অন্যদিকে ছত্তিশগড়ে সুস্থ হয়েছেন ১ হাজার ৫৮৮ জন।
দেশে গত ২৪ ঘন্টায় নতুন করে করোনায় আক্রান্তদের ৭৯.৮৯ শতাংশই ১০টি রাজ্য/কেন্দ্রশাসিত অঞ্চল থেকে। কেরালা থেকে গত ২৪ ঘন্টায় সর্বাধিক ৬ হাজার ২৬৮ জন করোনায় আক্রান্ত হয়েছেন। মহারাষ্ট্রে আক্রান্তের সংখ্যা ৩ হাজার ৫৩৭।
দেশে গত ২৪ ঘন্টায় করোনা জনিত কারণে ২৯৯ জনের মৃত্যু হয়েছে। এরমধ্যে ৮০.৬০ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৯০ জনের মৃত্যু হয়েছে। কেরালা ও পশ্চিমবঙ্গ থেকে মারা গেছেন ২৮ জন করে।
১০ টি সরকারি নমুনা পরীক্ষাগারকে নিয়ে গঠিত সংগঠন আইএনএসএসিওজি-তে ব্রিটেনে দেখা দেওয়া নতুন প্রজাতির ভাইরাসের ২৫টি নমুনায় এই ভাইরাসের উপস্থিতির প্রমাণ মিলেছে। যে ২৫ জন ব্যক্তির নমুনায় নতুন প্রজাতির এই ভাইরাসের উপস্থিতির প্রমাণ পাওয়া গেছে তাদের স্বাস্থ্যকেন্দ্রে আইসোলেশনে রাখা হয়েছে।
যোগাযোগওতথ্যপ্রযুক্তিমন্ত্রক
টেলিকম বিভাগ সিদ্ধান্ত নিয়েছে "অডিও কনফারেন্সিং/অডিওটেক্স/ভয়েস মেল পরিষেবার জন্য লাইসেন্সিং কাঠামো" ইউনিফাইড লাইসেন্সের অংশ হবে
নতুন দিল্লি,৩০ ডিসেম্বর, ২০২১
টেলিকম ক্ষেত্রে একাধিক নীতি সংস্কারের উদ্যোগ নিয়েছে সরকার। এরই অঙ্গ হিসেবে সরকার "ইউনিফাইড লাইসেন্সের অধীনে অডিও কনফারেন্সিং/ অডিওটেক্স/ ভয়েস মেল পরিষেবাগুলির জন্য লাইসেন্সিং কাঠামো" তৈরির নির্দেশ জারি করেছে এবং "ভয়েস মেল পরিষেবা  এর বর্তমান স্বতন্ত্র লাইসেন্সের শর্তাবলী)/ অডিওটেক্স / ইউনিফাইড মেসেজিং সার্ভিসেস ”শর্তাবলীতে সংশোধন করেছে।
"অডিও কনফারেন্সিং/অডিওটেক্স/ ভয়েস মেল পরিষেবাগুলির জন্য লাইসেন্সিং কাঠামো" বিষয়ে ট্রাই-এর সুপারিশগুলি পরীক্ষা করার পরে, টেলিকম দফতরের অনুমোদন নিয়ে একটি নতুন অধ্যায় যুক্ত করে এই লাইসেন্সটিকে ইউনিফাইড লাইসেন্সের -এর একটি অংশ করার সিদ্ধান্ত নেওয়া হয়েছে৷ তবে, বর্তমান লাইসেন্স থেকে ইউনিফাইড লাইসেন্সে পরিবর্তন করা ঐচ্ছিক হবে। চলতি বছরের ১৬ জুলাই জারি করা টেলিকম দফতরের নির্দেশিকার পরিপ্রেক্ষিতে ভিএমএস/ অডিওটেক্স/ ইউএমএস লাইসেন্সের জন্য কোনও নতুন স্বতন্ত্র লাইসেন্স বা পুনর্নবীকরণ নির্দেশিকা জারি করা হবে না। আগামী বছর পয়লা জানুয়ারি থেকে এই নতুন পরিকাঠামো কার্যকর হবে।
CG/SS
(Visitor Counter : 81
প্রধানমন্ত্রীরদপ্তর
মুদ্রা যোজনার অষ্টম বর্ষপূর্তির প্রশংসায় প্রধানমন্ত্রী
নয়াদিল্লি, ৮ এপ্রিল, ২০২৩
মুদ্রা যোজনার অষ্টম বর্ষপূর্তির প্রশংসা করেছেন প্রধানমন্ত্রী শ্রী নরেন্দ্র মোদী।
MyGovIndia-য় করা পর পর বেশ কয়েকটি ট্যুইটে সাড়া দিয়ে প্রধানমন্ত্রী বলেছেন;
“#PMMudraYojana অর্থাভাবগ্রস্ত মানুষদের অর্থ যোগানোর ক্ষেত্রে একটি গুরুত্বপূর্ণ ভূমিকা পালন করেছে এবং অসংখ্য ভারতবাসী মর্যাদা ও সমৃদ্ধি সুনিশ্চিত করে চলেছে। আজ যেহেতু আমরা #8YearsOfMudraYojana উদযাপন করছি, তাই যারা এর থেকে উপকৃত এবং সম্পদ সৃষ্টি করেছেন, তাদের সবার উদ্যোগকে আমি কুর্নিশ জানাই।”
“মুদ্রা যোজনার গতি এবং মাত্রা সম্পর্কে এই ভিডিও একটি ভালো ধারণা দিচ্ছে।”
অর্থ মন্ত্রকের এক ট্যুইটের উত্তরে প্রধানমন্ত্রী বলেন;
“প্রশংসনীয়! আমাদের মানুষের কঠোর শ্রমের প্রতি শ্রদ্ধার্ঘ্য।”
PG/MP/NS
(
বিজ্ঞানওপ্রযুক্তিমন্ত্রক
কোভিড-১৯ সংক্রান্ত ইন্দো-মার্কিন ভার্চ্যুয়াল নেটওয়ার্কের জন্য পুরস্কার ঘোষণা
নয়াদিল্লি, ১৮ আগস্ট, ২০২০
ভারত-মার্কিন যুক্তরাষ্ট্রের গবেষকদের সমন্বয়ে গঠিত আটটি বিপক্ষীয় দল কোভিড-১৯-এর মাধ্যমে রোগ-জীবাণু এবং রোগ নির্মূল করার ক্ষেত্রে আধুনিক গবেষণার দরুণ ইন্দো-মার্কিন ভার্চ্যুয়াল নেটওয়ার্ক পুরস্কার পেয়েছে। এই দলগুলি গবেষণার ক্ষেত্রে যে সমস্ত বিষয় অনুসরণ করবে তার মধ্যে রয়েছে অ্যান্টি-ভাইরাল কোটিং, রোগ শনাক্তকরণ প্রক্রিয়া, বিপরীত জেনেটিক্স কৌশল এবং ড্রাগ সংক্রান্ত বিশ্লেষণ তথা মূল্যায়ন।
ইন্দো-ইউএস সায়েন্স অ্যান্ড টেকলনজি ফোরাম  আটটি বিপক্ষীয় দলের জন্য এই পুরস্কার ঘোষণা করেছে। এখানে ভারত ও মার্কিন যুক্তরাষ্ট্রের কোভিড-১৯ সংক্রান্ত শীর্ষস্থানীয় গবেষকরা রয়েছেন। কোভিড-১৯ মহামারী এবং বিশ্ব জুড়ে উদীয়মান চ্যালেঞ্জগুলির সমাধান খুঁজে বের করার জন্য চিকিৎসক ও বৈজ্ঞানিক মহলের প্রচেষ্টার সাহায্যে উভয় দেশের ভার্চ্যুয়াল নেটওয়ার্কগুলি গুরুত্বপূর্ণ ভূমিকা নিয়েছে। আইইউএসএসটিএফ হল একটি স্বশাসিত দ্বিপাক্ষিক সংস্থা যা ভারত এবং মার্কিন যুক্তরাষ্ট্রের মধ্যে যৌথভাবে বিজ্ঞান, প্রযুক্তি, কৌশল ও উদ্ভাবনের ক্ষেত্রে শিক্ষা প্রতিষ্ঠান এবং শিল্প সংস্থাগুলির পারস্পরিক অংশগ্রহণের মাধ্যমে কাজকর্ম রূপায়ণ করে থাকে।
এই আটটি দ্বিপাক্ষিক দলের সেরা কয়েকজন ভারতীয় ও মার্কিন উভয় দেশের বিজ্ঞানী ও প্রযুক্তিবিদরা সম্মিলিত দক্ষতা তুলে ধরার জন্য যে প্রস্তাব দিয়েছিলেন, তাতে কোভিড-১৯ সংক্রান্ত সমাধানসূত্র খুঁজে বের করার প্রস্তাবগুলিও সামিল করা হয়েছে। নিবিড় দ্বিপাক্ষিক আলোচনা ও বিশ্লেষণ প্রক্রিয়ার মাধ্যমে এই আটটি দল কোভিড-১৯ সংক্রান্ত প্যাথো-জেনেসিস এবং অসুখ দূরীকরণের বিষয়ে গবেষণা, অ্যান্টি-ভাইরাল কোটিং, অনাক্রমতা সংক্রান্ত মডিউলেশন, বর্জ্য জলের মধ্যে সার্স সিওভি-২ ট্র্যাকিং, রোগ শনাক্তকরণ সম্পর্কিত গবেষণামূলক কাজকর্ম পরিচালনা করবে। সেইসঙ্গে, রোগ দূরীকরণের ক্ষেত্রে বিপরীত জেনেটিক কৌশল ও উপযুক্ত উপশমের ওষুধ তৈরির সন্ধান দেবে। এই দলগুলিকে অভিনন্দন জানিয়ে কেন্দ্রীয় বিজ্ঞান ও প্রযুক্তি দপ্তরের সচিব ডঃ আশুতোষ শর্মা বলেছেন, খুব অল্প সময়ের মধ্যেই ভারত ও মার্কিন যুক্তরাষ্ট্রের মধ্যে সুবিন্যস্ত সহযোগিতার অঙ্গ হিসেবে কোভিড-১৯ সংক্রান্ত বিষয়গুলিতে বিশেষ সাফল্য পাওয়া গেছে। মার্কিন পররাষ্ট্র বিষয়ক দপ্তরের মহাকাশ ও স্বাস্থ্য সংক্রান্ত সহকারী সচিব ডঃ জোনাথন মারবোলিস বলেছেন, কোভিড-১৯-এর বিরুদ্ধে লড়াইয়ে মার্কিন যুক্তরাষ্ট্র ও ভারত যৌথভাবে উদ্ভাবিত একাধিক বিষয়ে সাফল্য পেয়েছে। দুই দেশের জনগণ ও অর্থনীতি উভয়েই বর্তমান মহামারীর চ্যালেঞ্জ মোকাবিলায় বিজ্ঞান ও প্রযুক্তি ওপর নির্ভরশীল।
দ্বিপাক্ষিক ইন্দো-মার্কিন বিজ্ঞান ও প্রযুক্তি ফোরামের উদ্দেশ্য হল পৃথক পৃথক বৈজ্ঞানিক প্রতিষ্ঠান এবং বিজ্ঞানী সমাজের মধ্যে অংশীদারিত্বের মাধ্যমে ভারত ও আমেরিকার দীর্ঘমেয়াদি বৈজ্ঞানিক সহযোগিতার ক্ষেত্রে অনুঘটক হিসেবে কাজ করা।
(CG/BD/DM
প্রতিরক্ষামন্ত্রক
কোভিড-১৯ এর প্রতিরোধের লক্ষে অসামরিক কর্তৃপক্ষের সাথে হাতে হাত মিলিয়ে কাজ করছে সেনাবাহিনী
নয়াদিল্লি, ০৩ এপ্রিল, ২০২০
কোভিড-১৯ এর প্রতিরোধের লক্ষে চিকিৎসা সহায়তা ও অন্যান্য রসদ যাদের দরকার তাদের কাছে পৌঁছে দেবার জন্য সেনাবাহিনী দিন রাত এক করে কাজ করে চলেছে। এই উদ্বেগজনক পরিস্থিতেতে সাধারন মানুষের সাহায্যে আর্মড ফর্সেস মেডিক্যাল সার্ভিসেস তাদের হাতে থাকা সমস্ত উপায় কে কাজে লাগাচ্ছে।
মুম্বাই, জয়সালমির, যোধপুর, হিন্দন, মানেসার, আর চেন্নাই থাকা কোয়ারিন্টিন কেন্দ্রে এ এক হাজার সাতশো সাইত্রিস  জনকে চিকিৎসা করা হয়েছে তাদের মধ্যে চারশো তিন কে ছেড়ে দেওয়া হয়েছে। হিন্দন থেকে ২ জন আর মানেসার থেকে ১ জন অর্থাৎ তিন জনের দেহে করোনা ভাইরাস এর অস্তিত্ব পাওয়া গেছিল তাদের চিকিৎসার জন্য দিল্লির সফদরজং হাসপাতালে পাঠানো হয়েছে। প্রয়োজনে যাতে ব্যবহার করা যায় তার জন্য পনেরোটি কেন্দ্র কে প্রস্তুত রাখা হয়েছে। উচ্চতর চিকিৎসার লক্ষে দেশ জুড়ে থাকা সেনাবাহিনীর একান্নটি হাসাপাতাল কে সম্পূর্ণ ভাবে প্রস্তুত রাখা হয়েছে। এর মধ্যে কয়েকটি হল কোলকাতা, বিশাখাপত্তনম, কোচি, হায়দ্রাবাদের কাছে দান্ডিগাল, বেঙ্গালুরু, কানপুর, জয়সলমীর, জোড়হাট ও গোরক্ষপুর। এছাড়াও দিল্লি, ব্যাঙ্গালোর, পুনে, লখনৌ এবং উধমপুরের হাসপাতাল গুলিকে কোভিড-১৯ পরীক্ষার জন্য নির্দিষ্ট করে রাখা হয়েছে। আরও ৬টি হাসপাতালকে প্রস্তুত করা হচ্ছে।
বিমান বাহিনীর বিশেষ বিমান অন্যান্য দেশ থেকে বহু ভারতীয় কে দেশে ফিরিয়ে এনেছে এবং চিকিৎসা সামগ্রী পৌঁছে দিয়েছে। এ সি গ্লোব মাষ্টার-৩ বিমান ১৫ টন চিকিৎসা সামগ্রী নিয়ে চিন গেছে এবং সেখান থেকে ১২৫ জন কে নিয়ে ফিরেছে। এর মধ্যে পাঁচটি শিশুও আছে আর বন্ধু রাষ্ট্রের কিছু নাগরিক। এছাড়াও ইরান ৫৮ জন কে নিয়ে আসা হয়েছে তার মধ্যে ৩১ জন মহিলা ও দুটি শিশু রয়েছে। কোভিড-১৯ এর পরীক্ষার জন্য ৫২৯ টি নমুনাও নিয়ে এসেছে। এছাড়াও মালদ্বীপেও ওষুধ ও চিকিৎসক নিয়ে যাওয়া হয়েছে।
এখন পর্যন্ত বিনান বাহিনীর বিমান প্রায় ৬০ টন প্রয়োজনীয় সামগ্রী দেশের বিভিন্ন অংশে পৌঁছে দিয়েছে। প্রয়জনের সময় কাজে লাগানোর জন্য বিমান ও হেলিকপ্টার প্রস্তুত রাখা হয়েছে।
মালদ্বীপ, শ্রীলংকা, বাংলাদেশ, নেপাল, ভুটান, এবং আফগানিস্তানের প্রয়োজনে যাতে তাদের পাশে দাঁড়ানো যায় তার লক্ষে নৌবাহিনীর ৬ টি জাহাজ ও পাঁচটি মেডিকেল টিম প্রস্তুত রাখা হয়েছে।
CG/SDG
(
স্বরাষ্ট্র মন্ত্রক
অস্ট্রেলিয়ার মেলবোর্নে ‘সন্ত্রাসে আর্থিক মদত বন্ধ’ করতে মন্ত্রী পর্যায়ের বৈঠকে ভারতীয় দলের প্রতিনিধিত্ব করছেন কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি
নয়াদিল্লি, ০৭ নভেম্বর, ২০১৯
‘সন্ত্রাসে আর্থিক মদত বন্ধ’ করতে অস্ট্রেলিয়ার মেলবোর্নে মন্ত্রী পর্যায়ের এক বৈঠকের আয়োজন করা হয়েছে। এই বৈঠকে পাঁচ সদস্যের ভারতীয় দলের প্রতিনিধিত্ব করছেন কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি। ভারতীয় এই দলে জাতীয় তদন্তকারী সংস্হা এনআইএর ডিজি সহ উচ্চপর্যায়ের আধিকারিকরাও রয়েছেন। ৬৫টি দেশ থেকে একাধিক প্রতিনিধি এই বৈঠকে যোগ দিয়েছেন।
অনুষ্ঠানে শ্রী রেড্ডি বলেন, আগামী বছর ভারতে এই বৈঠক আয়োজন করা হবে। তিনি বলেন, সন্ত্রাসে যেসব দেশ আর্থিক মদত দিচ্ছে সেইসব দেশের ওপর ভারত কড়া নজর রেখেছে। সন্ত্রাসে আর্থিক মদতদাতা এবং সাহায্যকারীদের বিরুদ্ধে বিশ্বকে একজোট হওয়ারও আহ্বান জানান তিনি। সন্ত্রাসকে কখনই প্রশ্রয় দেওয়া হবেনা বলেও জানান কেন্দ্রীয় প্রতিমন্ত্রী।
তিনি বলেন, শান্তি, নিরাপত্তা এবং উন্নয়নে সবথেকে বড় বাধা হল সন্ত্রাস, তাই একে নির্মূল করা প্রয়োজন। রাষ্ট্রপুঞ্জের সহায়তায় একজোট হয়ে আন্তর্জাতিক সন্ত্রাসের বিরুদ্ধে আলোচনার প্রয়োজন বলেও তিনি মন্তব্য করেন। কেন্দ্রীয় প্রতিমন্ত্রী আরও বলেন, এফএটিএফ-এর বিষয় কখনই রাজনৈতিক উদ্দেশ্যে ব্যবহার করা উচিত নয়। সন্ত্রাসে আর্থিক মদতকারী মৌলবাদের বিরুদ্ধে একজোট হয়ে আলোচনার প্রয়োজন বলেও তিনি জানান।
আগামী ৮ই নভেম্বর শ্রী রেড্ডি অস্ট্রেলিয়ার স্বরাষ্ট্র মন্ত্রীর সঙ্গে সন্ত্রাস দমন নিয়ে দ্বিপাক্ষিক বৈঠক করবেন।
CG/SS/NS
(Visitor Counter : 144
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী ডক্টর হর্ষবর্ধন কোভিড-১৯ মোকাবিলায় এল এন জে পি হাসপাতালের প্রস্তুতি পর্ব ঘুরে দেখলেন
নতুন দিল্লি, ৪ এপ্রিল, ২০২০
কেন্দ্রীয়স্বাস্থ্য ও পরিবারকল্যাণ মন্ত্রী ডক্টর হর্ষবর্ধন আজ কোভিড-১৯ মোকাবিলায় লোক নায়ক জয় প্রকাশ নারায়ন হাসপাতালের প্রস্তুতি পর্ব ঘুরে দেখেন ।
কেন্দ্রীয় স্বাস্থ্যমন্ত্রী এদিন নতুন সার্জিকাল বিভাগ, জ্বরের জন্য চিকিৎসা পরিষেবা বিভাগ ,করোনা কেয়ার ইউনিট , করোনা স্ক্রিনিং ইউনিট, আইসিইউ বিভাগ ঘুরে দেখেন এবং করোনাভাইরাস মোকাবিলায় এই হাসপাতালে কত কি চিকিৎসা সরঞ্জাম মজুত আছে ,তার সম্পর্কেও খোঁজখবর নেন। হাসপাতালের কর্মী ,চিকিৎসকরা যেভাবে কাজ করে চলেছেন তার উচ্ছ্বসিত প্রশংসা করেন তিনি।কেন্দ্রীয় স্বাস্থ্যমন্ত্রী বলেন, "এই কঠিন সময়ে আপনারা যেভাবে কাজ করে চলেছেন তার জন্য দেশবাসী আপনাদের কাছে কৃতজ্ঞ"।এই হাসপাতালের চিকিৎসক ও স্বাস্থ্যকর্মীরা এই সংক্রমন প্রতিরোধে যেভাবে সব নির্দেশিকা মেনে চলছেন তার জন্যও ভূয়সী প্রশংসা করেন তিনি। কেন্দ্রীয় মন্ত্রী বলেন এই হাসপাতলে এখন শুধু কোভিড-১৯ সংক্রমণ প্রতিরোধের চিকিৎসা চলছে এবং এখানে অতিরিক্ত আইসোলেশন ওয়ার্ড ও বেড রয়েছে।
ডক্টর হর্ষবর্ধন জানিয়েছে এল এন জে পি হাসপাতালে ১৫০০ এবং জি বি পন্থ হাসপাতালে ৫০০ বেডের ব্যবস্থা করা হয়েছে শুধুমাত্র কোভিড-১৯ সংক্রমণ চিকিৎসার জন্য।চিকিৎসক এবং নার্সদের যাতে যাতায়াতের কোন অসুবিধা না হয় তার জন্য হাসপাতাল প্রাঙ্গণে অথবা হাসপাতালের নিকটবর্তী কোন হোটেলে থাকা ,খাওয়ার ব্যবস্থা করা হয়েছে ।এমনকি কোনো রোগী যদি এই সময়ে হাসপাতালে চিকিৎসার জন্য না আসতে পারেন, তার জন্য টেলিমেডিসিন বা টেলি কনসালটেশনের ব্যবস্থা করা হয়েছে।দিল্লির এইমস হাসপাতালেও ঠিক একই রকম সুযোগ-সুবিধা ও ব্যবস্থাপনা চালু করা হয়েছে। এই সময়ে চিকিৎসাকদের অনলাইনে মেডিসিন এবং প্রেসক্রিপশন দেওয়ারও পরামর্শ দিয়েছে সরকার।
কেন্দ্রীয় স্বাস্থ্যমন্ত্রী জানিয়েছেন দেশের চাহিদা অনুযায়ী এবং প্রয়োজনে অতিরিক্ত এন-৯৫ মাস্ক এবং ব্যক্তিগত সুরক্ষা সরঞ্জাম বরাত দেওয়া হয়েছে। ইতিমধ্যে বিভিন্ন রাজ্য সরকারের কাছে ২৫,২৮,৯৯৬ টি এন-৯৫ মাস্ক এবং ৪,৬৬,০৫৭ টি পিপিই রয়েছে। আগামী দিনে আরো সরবরাহ করা হবে।
চিকিৎসক এবং অন্যান্য যারা এই রোগের বিরুদ্ধে সামনের সারি থেকে লড়াই চালাচ্ছেন ,সেইসব ব্যক্তিদের হেনস্থা করলে আইন অনুযায়ী যথাযথ ব্যবস্থা নেওয়া হবে বলেও জানিয়েছেন তিনি। একই সঙ্গে চিকিৎসক ও স্বাস্থ্যকর্মীদের যথাযোগ্য সম্মান জানানোর জন্য সাধারণ মানুষের উদ্দেশে আহ্বান জানিয়েছেন।
এর পাশাপাশি কেন্দ্রীয় স্বাস্থ্যমন্ত্রী কোভিড-১৯এর সংক্রমণ প্রতিরোধে কি করণীয় এবং কি করনীয় নয় তার নীতি নির্দেশিকা ও সামাজিক দূরত্ব বজায় রাখার নিয়ম মেনে চলার জন্য সকলের কাছে আর্জি জানিয়েছেন।
(CG/SS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭১ কোটি ৭৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৪১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৮ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭১ কোটি ৭৬ লক্ষ ৩৯ হাজার ৪৩০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৪১ লক্ষ ৫৭ হাজার ২৩১টি টিকার ডোজ হাতে রয়েছে।
CG/BD/SB
(Visitor Counter : 128
প্রতিরক্ষামন্ত্রক
ডিআরডিও ‘বিজ্ঞান সর্বত্র পুজ্যতে’ অনুষ্ঠানে অংশ নিয়েছে; দেশের ১৬টি শহরে প্রদর্শনীর আয়োজন করেছে
নয়াদিল্লি, ২২ ফেব্রুয়ারি, ২০২২
প্রতিরক্ষা গবেষণা ও উন্নয়ন সংস্থা  দেশের স্বাধীনতার ৭৫ বছরে ‘আজাদি কা অমৃত মহোৎসব’ উপলক্ষে দেশ জুড়ে আয়োজিত ‘বিজ্ঞান সর্বত্র পুজ্যতে’ অনুষ্ঠানে অংশ নিয়েছে। দেশের বিভিন্ন প্রান্ত থেকে বিজ্ঞান, প্রযুক্তি এবং উদ্ভাবনী বিষয় তুলে ধরতে চলতি বছরের ২২-২৮শে ফেব্রুয়ারি পর্যন্ত সর্বত্র ‘বিজ্ঞান সর্বত্র পুজ্যতে’ অনুষ্ঠানের আয়োজন করা হয়েছে।
এরই অঙ্গ হিসাবে ডিআরডিও দেশের ১৬টি শহরে ‘অমৃত মহোৎসব বিজ্ঞান প্রদর্শনী : ২০৪৭-এর পথনির্দেশিকা’ শীর্ষক প্রদর্শনীর আয়োজন করেছে। আগ্রা, আলমোড়া, বেঙ্গালুরু, ভুবনেশ্বর, চন্ডীগড়, চেন্নাই, দেরাদুন, দিল্লি, হায়দরাবাদ, যোধপুর, লেহ্, মুম্বাই, মহীশূর, পুনে, তেজপুর, এর্নাকুলাম, বিজয়ওয়াড়া এবং বিশাখাপত্তনমে বিজ্ঞান ও প্রযুক্তির উপর ডিআরডিও-র এই প্রদর্শনী আয়োজিত হয়েছে। এর মাধ্যমে গবেষণা ও উন্নয়ন সংস্থা হিসাবে ডিআরডিও যে কাজ করে চলেছে, তা তুলে ধরা হয়েছে। পাশাপাশি, ২০৪৭ সালের লক্ষ্যে প্রযুক্তি সম্পর্কে চিন্তাভাবনা ও প্রয়াস এই প্রদর্শনীতে স্থান পেয়েছে।
নাগ, ম্যান পোর্টেবল অ্যান্টি-ট্যাঙ্ক গাইডেড মিসাইল , আকাশ, ব্রহ্মোস ক্ষেপণাস্ত্রের মডেল, মিশন শক্তি, থ্রিডি সেন্ট্রাল অ্যাক্যুইজিশন র্যাডার, ইলেক্ট্রনিক ওয়্যারফেয়ার সিস্টেম, ব্রিজ লেয়ার ট্যাঙ্ক ইত্যাদি এই প্রদর্শনীতে তুলে ধরা হয়েছে। সপ্তাহব্যাপী চলা এই প্রদর্শনীতে বিজ্ঞান ও প্রযুক্তি ক্ষেত্রে উন্নয়নের উপর বিশিষ্ট বিজ্ঞানীরা বক্তব্য রাখবেন।
কেন্দ্রীয় সরকার দেশের স্বাধীনতার ৭৫ বছরে স্বাধীনতা সংগ্রামীদের শ্রদ্ধা জানাতে এবং বিভিন্ন ক্ষেত্রে দেশের কৃতিত্ব প্রদর্শনের জন্য বছরব্যাপী আজাদি কা অমৃত মহোৎসব পালন করছে। এরই অঙ্গ হিসাবে সরকারের বিজ্ঞান ও প্রযুক্তি ক্ষেত্রে যুক্ত বিভিন্ন সংস্থা রাজ্যস্তরে একাধিক সংস্থার সঙ্গে নিবিড় সম্পর্ক বজায় রেখে বিজ্ঞান ও প্রযুক্তির সাফল্যের দিক তুলে ধরার উদ্যোগ নিয়েছে। ‘বিজ্ঞান সর্বত্র পুজ্যতে’ শীর্ষক ‘অমৃত মহোৎসব বিজ্ঞান’ অনুষ্ঠানে দেশের বিজ্ঞান ও প্রযুক্তি ক্ষেত্রে দক্ষতা প্রদর্শিত হচ্ছে। এর মাধ্যমে প্রতিরক্ষা, মহাকাশ, স্বাস্থ্য, কৃষি সহ অন্যান্য ক্ষেত্রে সমস্যা সমাধানের পথ খুঁজে বের করা হবে।
CG/SS/SB
(Visitor Counter : 78
আয়ুষ
মহামারীর সময় সংকট কমাতে যোগ
নয়াদিল্লী, ৪ মে, ২০২১
আয়ুষ মন্ত্রক এবং যুব কল্যাণ ও ক্রীড়া মন্ত্রক সুস্বাস্থ্যের জন্য যোগকে দৈনন্দিন জীবনের অভ্যাসে পরিণত করতে বিশেষ উৎসাহ দিচ্ছে। বিশ্ব যোগ দিবসের প্রাক্কালে এই দুই মন্ত্রক ভার্চুয়ালি দোসরা মে বিশেষ একটি অনুষ্ঠানের আয়োজন করে। দোসরা মে-এর ৫০ দিন পরে আন্তর্জাতিক যোগ দিবস উদযাপিত হবে।
এই অনুষ্ঠানটিতে ক্রীড়া মন্ত্রী শ্রী কিরেন রিজিজু, ক্রীড়া ব্যক্তিত্ব শ্রী পুল্লেলা গোপিচাঁদের সঙ্গে ক্রীড়া ব্যক্তিত্বদের জীবনে যোগের প্রয়োজনীয়তা নিয়ে আলোচনা করেছেন। বিখ্যাত ক্রীড়া ব্যক্তিত্ব শ্রীমতি অঞ্জু ববি জর্জের বক্তব্য প্রচার করা হয়েছে।
আয়ুষ মন্ত্রক ও যুব কল্যাণ এবং ক্রীড়া মন্ত্রকের সোস্যাল মিডিয়া প্ল্যাটফর্মে পুরো অনুষ্ঠানটি সম্প্রচারিত হয়েছে। ৫ হাজার দর্শক এই অনুষ্ঠানে যোগ দেন। কোভিড-১৯এর সংক্রমণ বৃদ্ধি পাওয়ায় আন্তর্জাতিক যোগ দিবসের প্রচার অভিযানে বেশি লোক যাতে জড়ো না হন তার জন্য অনুষ্ঠানটি ভার্চুয়াল পদ্ধতিতে বৈদ্যুতিন প্ল্যাটফর্মে করা হয়েছে। আয়ুষ মন্ত্রক এই উপলক্ষ্যে বার্তা দিয়েছে ‘যোগের সঙ্গে থাকুন, বাড়িতে থাকুন’।
যোগ বর্তমান করোনা মহামারীর প্রেক্ষিতে শারীরিক ও মানসিকভাবে ইতিবাচক প্রভাব বিস্তার করতে পারে। যোগের বিভিন্ন উপকারিতা রয়েছে। এর ফলে শুধুমাত্র শারীরিক কর্মতৎপরতাই নয় যোগাভ্যাসের মাধ্যমে স্বাস্থ্যের উন্নতি হয়, মনের ওপর চাপ কমে। দৈনন্দিন জীবনযাত্রায় মহামারীর ফলে যে পরিবর্তন এসেছে যোগ তাকে যথাযথভাবে পরিচালনা করতে পারে। যোগাভ্যাসের মাধ্যমে শরীরে মেটাবলিজম বাড়ে, রক্তের সঞ্চালন সঠিক হয় এবং শ্বাসকষ্ট, হৃদরোগ, ডায়াবেটিস ইত্যাদির মতো বিভিন্ন সমস্যাও দূর হয়। যোগ মানসিক স্বাস্থ্যের উন্নতি ঘটায়, আবেগপূর্ণ মননে ভয়, আশঙ্কা, চাপ, একঘেয়েমি, হতাশার ভাব থেকে মুক্ত করে। আর তাই বর্তমান এই সংকটের সময় আন্তর্জাতিক যোগ দিবসের মাধ্যমে সাধারণ মানুষের জীবনে ইতিবাচক পরিবর্তন আনতে যোগ কিভাবে প্রভাব বিস্তার করতে পারে, সেটি নিয়ে এই অনুষ্ঠানে আলোচনা হয়। দোসরা মে আয়োজিত ভার্চুয়াল অনুষ্ঠানটির মূল উদ্দেশ্য ছিল আন্তর্জাতিক যোগ দিবসের প্রচার এবং প্রসারের জন্য উদ্যোগ নেওয়া । অভিন্ন যোগ নীতিমালা অনুসারে যোগ শিক্ষা শুরু করার বিষয় নিয়ে আলোচনা হয়েছে। আন্তর্জাতিক যোগ দিবস উদযাপনের মূল বক্তব্য হল দিনের যেকোন সময় ৪৫ মিনিট যোগাভ্যাস করা উচিত। এই অনুষ্ঠানে হায়দ্রাবাদের এসভিওয়াইএএসএ বিশ্ববিদ্যালয়ের উপাচার্য ডঃ এইচ আর নগেন্দ্র, লোনাভেলার কৈবল্যধামের মহানির্দেশক শ্রী ও পি তিওয়ারি, চেন্নাইয়ের যোগমন্দিরমের শ্রী এস শ্রীধরণ সহ যোগ বিশেষজ্ঞরা উপস্থিত ছিলেন।
(SC/CB /NS
কেন্দ্রীয়মন্ত্রিসভা
শহরাঞ্চলে স্থিতিশীল উন্নয়নের জন্য ভারত ও মালদ্বীপের মধ্যে সহযোগিতা সংক্রান্ত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ২ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকে বৈঠকে ভারতের আবাসন ও নগরোন্নয়ন মন্ত্রক এবং মালদ্বীপের নগর পরিকল্পনা, আবাসন ও পরিকাঠামো মন্ত্রকের মধ্যে স্বাক্ষরিত সমঝোতাপত্রটির বিষয়ে আলোচনা এবং তা অনুমোদিত হয়েছে। ২০২১ সালের ফেব্রুয়ারি মাসে স্বাক্ষরিত এই সমঝোতাপত্রের বিষয় ছিল শহরাঞ্চলে স্থিতিশীল উন্নয়ন।
এই সমঝোতাপত্রের বাস্তবায়নের জন্য একটি যৌথ কর্মীগোষ্ঠী গঠন করা হবে। কর্মীগোষ্ঠী এই চুক্তির বাস্তবায়নের জন্য প্রয়োজনীয় কৌশল তৈরি করবে এবং প্রতি বছর একটি করে বৈঠক অনুষ্ঠিত হবে। এই বৈঠক একবার মালদ্বীপে, পরের বার ভারতে অনুষ্ঠিত হবে।
সুবিধা :
দুটি দেশের মধ্যে শহরাঞ্চলে দীর্ঘমেয়াদী স্থিতিশীল উন্নয়নকে সহযোগিতাকে এই সমঝোতা সাহায্য করবে। নগর পরিকল্পনা, স্মার্ট সিটির উন্নয়ন, কঠিন বর্জ্য ব্যবস্থাপনা, আয়ত্বের মধ্যে আবাসন, শহরাঞ্চলে পরিবেশ বান্ধব ও দ্রুত পরিবহণ ব্যবস্থার মতো ক্ষেত্রে এর ফলে কর্মসংস্থান সৃষ্টি হবে।
বিস্তারিত :
২০২১এর ২০ ফেব্রুয়ারি যেদিন সমঝোতাপত্র স্বাক্ষরিত হয়েছে সেদিন থেকে এটি অনির্দিষ্টকালের জন্য কার্যকর হবে। নগর পরিকল্পনা, স্মার্ট সিটির উন্নয়ন কঠিন বর্জ্য ব্যবস্থাপনা, আয়ত্বের মধ্যে আবাসন, শহরাঞ্চলে পরিবেশ বান্ধব ও দ্রুত পরিবহণ ব্যবস্থা সহ সংশ্লিষ্ট ক্ষেত্রে পারস্পরিক বোঝাপড়ার মাধ্যমে অন্যান্য ক্ষেত্রগুলিতে ভারত ও মালদ্বীপের মধ্যে প্রযুক্তিগত সহযোগিতা এই সমঝোতার মাধ্যমে দৃঢ় হবে।
CG/CB/NS
(
প্রতিরক্ষামন্ত্রক
বিজয় দিবসের প্রাক্কালে সেনাবাহিনীর পূর্বাঞ্চলীয় প্রধান কার্যালয় ফোর্ট উইলিয়ামে মুক্তিযোদ্ধা এবং ভারতীয় সেনাবাহিনীর স্মৃতি চারণ অনুষ্ঠান
কলকাতা , ১৫ই ডিসেম্বর ২০১৯
বাংলাদেশের স্বাধীনতা যুদ্ধে মুক্তিযোদ্ধা বাহিনী এবং ভারতীয় সেনাবাহিনীর অবদান অবিস্মরণীয়। ১৯৭১ সালে ১৬ ই ডিসেম্বর বহু সংগ্রামে মধ্য দিয়ে বাংলাদেশ স্বাধীনতা অর্জন করে। তাই এই দিনটি প্রতি বছর দুই দেশেই "বিজয় " দিবস উৎযাপন করা হয়ে থাকে। এরই অঙ্গ হিসেবে বিজয় দিবসের প্রাক্কালে সেনাবাহিনীর পূর্বাঞ্চলীয় প্রধান কার্যালয় ফোর্ট উইলিয়ামে " মুক্তিযোদ্ধা এবং ভারতীয় সেনাবাহিনীর স্মৃতি চারণ" শীর্ষক এক অনুষ্ঠানের আয়োজন করা হয়।
অনুষ্ঠানে মুক্তিযোদ্ধা বাহিনীর অন্যতম সদস্য ,বাংলাদেশ সংসদের বর্তমান সদস্য শ্রী শাহজাহান খান বলেন বাংলাদেশের স্বাধীনতা যুদ্ধে ভারতীয় সেনাবাহিনীর অবদান অবিস্মরণীয়। আগামী দিনেও দুই দেশের সম্পর্ক অটুট থাকবে বলেও জানান তিনি।
সন্ত্রাস দমনে আগামী দিনে দুই দেশ এক যোগে কাজ করবে বলেও আশা প্রকাশ করেন তিনি। নাগরিকত্ব সংশোধনী আইন কে ভারতের অভ্যন্তরীণবিষয় বলেও শ্রী শাহজাহান খান জানান ।
পূর্বাঞ্চলীয় সেনা কমান্ডের গ্রুপ অফিসার ইনচার্জ লেফটেন্যান্ট জেনারেল অনিল চৌহ্বান বলেন আগামী প্রজন্মের কাছে বাংলাদেশের স্বাধীনতা যুদ্ধে ভারতীয় সেনাবাহিনীর অবদানের ইতিহাস আরো বেশি করে তুলে ধরা প্রয়োজন। এর জন্য তথ্য সংরক্ষণের প্রয়োজন বলেও জানান তিনি।
অনুষ্ঠানে উপস্থিত ছিলেন প্রাক্তন সেনা প্রধান জেনারেল শংঙ্কর রায় চৌধুরী।তিনিও বাংলাদেশের স্বাধীনতা যুদ্ধের স্মৃতি চারণ করেন।
অনুষ্ঠানে বাংলাদেশের মুক্তিযুদ্ধে অংশগ্রহণকারী সদস্য ও আধিকারিক সহ ৭০জন সদস্যের এক প্রতিনিধি দল উপস্থিত ছিলেন।
(CG/SS
প্রধানমন্ত্রীরদপ্তর
ভিয়েনায় জঙ্গি আক্রমণের নিন্দা করলেন প্রধানমন্ত্রী
নয়াদিল্লি, ৩ নভেম্বর, ২০২০
প্রধানমন্ত্রী শ্রী নরেন্দ্র মোদী ভিয়েনায় বর্বরোচিত জঙ্গি আক্রমণের তীব্র নিন্দা করেছেন।
প্রধানমন্ত্রী বলেছেন, “ভিয়েনায় বর্বরোচিত জঙ্গি আক্রমণের ঘটনায় অত্যন্ত মর্মাহত ও দুঃখিত। জটিল এই সময়ে ভারত অস্ট্রিয়ার পাশে রয়েছে। এই জঙ্গি আক্রমণের শিকার ব্যক্তি ও তাঁদের পরিবারের প্রতি আমার সমবেদনা।”
CG/BD/DM
(
প্রতিরক্ষামন্ত্রক
জাতিকে ৩৫ বছর ধরে গৌরবজ্জ্বল সেবা প্রদানের পর আইএনএস সিন্ধুধ্বজের অবসর
নয়াদিল্লি, ১৭ জুলাই, ২০২২
দীর্ঘ ৩৫ বছর ধরে সেবা করার পর ১৬ জুলাই ভারতীয় নৌবাহিনীর ডুবোজাহাজ আইএনএস সিন্ধুধ্বজ বাহিনীকে বিদায় জানালো। এই উপলক্ষে আয়োজিত অনুষ্ঠানে নৌবাহিনীর পূর্বাঞ্চলীয় প্রধান ভাইস অ্যাডমিরাল বিশ্বজিৎ দাশগুপ্ত প্রধান অতিথি হিসেবে উপস্থিত ছিলেন। অনুষ্ঠানে বাহিনীর প্রাক্তন আধিকারিকরাও অংশগ্রহণ করেন।
হাঙর আকৃতির ধূসর বর্ণের এই ডুবোজাহাজ নৌবাহিনীর আত্মনির্ভরতার প্রতীক এবং গুরুত্বপূর্ণ অংশীদার ছিল। রাশিয়ার তৈরি সিন্ধুঘোষ শ্রেণীর ডুবোজাহাজগুলির সমতুল- দেশীয় প্রযুক্তিতে নির্মিত সিন্ধুধ্বজে কৃত্রিম উপগ্রহের মাধ্যমে যোগাযোগ রক্ষা, দিক নির্দেশনা ব্যবস্থা, টর্পেডো অগ্নি নিয়ন্ত্রক ব্যবস্থাপনা সহ নানা সুযোগ-সুবিধা ছিল।
এই ডুবোজাহাজটি সফলভাবে গভীর সমুদ্রে ত্রাণ কাজ পরিচালনা করেছে। প্রধানমন্ত্রী উদ্ভাবনের জন্য একমাত্র এই ডুবোজাহাজটিকেই সিএনএস রোলিং ট্রফিতে পুরস্কৃত করেছেন। ৩৫ বছরে এক গৌরবোজ্জ্বল অধ্যায় অতিবাহিত করার পর সূর্যাস্তের সময় চিরাচরিত প্রথা অনুযায়ী আইএনএস সিন্দুধ্বজ নৌবাহিনী থেকে চির বিদায় নিল।
PG/CB/NS
(Visitor Counter : 109
শ্রমওকর্মসংস্থানমন্ত্রক
কর্মক্ষেত্রে কাজের সময়সীমা বৃদ্ধি প্রসঙ্গে
নয়াদিল্লি, ২৭ নভেম্বর, ২০১৯
২০১৯-এর মজুরি আইন সংক্রান্ত বিধির আওতায় একটি খসড়া আইন মন্ত্রকের ওয়েবসাইটে গত পয়লা নভেম্বর সর্বসমক্ষে প্রকাশ করা হয়েছে। এই খসড়া আইনের বিভিন্ন ধারা সম্পর্কে সাধারণ মানুষের পাশাপাশি সংশ্লিষ্ট সব পক্ষের কাছ থেকে মতামত বা পরামর্শ চাওয়া হয়েছে। প্রস্তাবিত  মজুরি আইনে একদিনে কর্মক্ষেত্রে ৯ ঘন্টা কাজের মধ্যে কর্মবিরতির বিষয়টিকেও অন্তর্ভুক্ত করা হয়েছে। এখানে আরও স্পষ্ট করে বলা হয়েছে, একদিন অর্থাৎ ১২ ঘন্টা। বর্তমানে কার্যকর ১৯৫০ সালের ন্যূনতম মজুরি  আইনের ২৪ নম্বর ধারা অনুযায়ী প্রস্তাবিত খসড়া বিলটিতেও একই সংস্থান রাখা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানান শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার।
CG/BD/DM
(Visitor Counter : 54